Държавен вестник, бр. 1, 2009 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  1
правителство, орган на местна власт или Цен-
тралната банка, Инвестиционният орган на Абу
Даби, Инвестиционният офис на Дубай, Меж-
дународната петролна инвестиционна компа-
ния, Инвестиционният съвет на Абу Даби или
всяка друга институция, създадена от правител-
ството, политическо подразделение, орган на
местна власт или местно правителство на тази
друга държава, която е призната за неделима
част от това правителство чрез споразумение
под формата на размяна на писма между ком-
петентните органи на договарящите държави.
4. Терминът “лихви”, използван в този член,
означава доход от вземания за дълг от всякакъв
вид независимо от това, дали са обезпечени или
не с ипотека и носещи или не правото на учас-
тие в печалбите на длъжника, и по-специално
доходи от държавни ценни книжа и доходи от
бонове и облигации, включително от премии и
бонуси, свързани с такива ценни книжа, бонове
или облигации. Санкции за закъснели плаща-
ния не се считат за лихви за целите на този член.
5. Разпоредбите на ал. 1 и 2 не се прилагат,
ако притежателят на лихвите, който е местно
лице на едната договаряща държава, извършва
стопанска дейност в другата договаряща дър-
жава, от която произхождат лихвите, посредст-
вом място на стопанска дейност, разположено
там, или извършва в тази друга държава неза-
висими лични услуги чрез определена база, раз-
положена там, и вземането за дълг, във връзка
с което се плащат лихвите, е действително свър-
зано с такова място на стопанска дейност или
определена база. В такъв случай се прилагат
съответно разпоредбите на чл. 7 или 14 съоб-
разно случая.
6. Лихвите се считат за възникнали в едната
договаряща държава, когато платецът е прави-
телството на тази държава, политическо под-
разделение, орган на местна власт или местно
лице на тази държава. Когато обаче платецът
на лихвите, независимо дали е местно лице на
едната договаряща държава или не, притежава
в едната договаряща държава място на стопан-
ска или определена база, във връзка с които е
възникнал дългът, който поражда плащането
на лихвите и тези лихви са за сметка на такова
място на стопанска дейност или определена
база, ще се счита, че тези лихви произхождат от
държавата, в която се намира мястото на сто-
панска дейност или определената база.
7. Когато поради особените взаимоотноше-
ния  между платеца и притежателя на лихвите
или между тях двамата и някое друго лице су-
мата на лихвите, като се има предвид вземане-
то за дълг, за което се изплащат, надвишава
сумата, която би била договорена между плате-
ца и притежателя при липсата на такива взаи-
моотношения, разпоредбите на този член се
прилагат само по отношение на последната сума.
В такъв случай надвишаващата част от плаща-
нията се облага съобразно законодателството
на всяка договаряща държава, като съответно
се имат предвид останалите разпоредби на тази
спогодба.
8. Образувание, което е местно лице на до-
говаряща държава, няма да има право на об-
лекчение по тази спогодба, ако основната цел
за създаването на това образувание е била да
получи облекчение по тази спогодба, което не
би се ползвало в противен случай. Юридичес-
ки лица, които не осъществяват добросъвест-
на стопанска дейност, не попадат в обхвата на
този член.
Член 12
Авторски и лицензионни възнаграждения
1. Авторските и лицензионните възнаграж-
дения, произхождащи от едната договаряща
държава и платени на местно лице на другата
договаряща държава, могат да се облагат с да-
нък в тази друга държава.
2. Въпреки това такива авторски и лицензи-
онни възнаграждения могат да се облагат с да-
нък и в договарящата държава, от която произ-
хождат и съобразно законодателството на тази
държава, но когато притежателят на авторски-
те и лицензионните възнаграждения е местно
лице на другата договаряща държава, така на-
ложеният данък няма да надвишава 5 процента
от брутния  размер на авторските и лицензион-
ните възнаграждения.
3. Независимо от разпоредбите на ал. 1 и 2
от този член авторски и лицензионни възнаг-
раждения, платени на местно лице на другата
договаряща държава, ще се облагат с данък
само в тази друга договаряща държава, ако при-
тежателят на авторските и лицензионните въз-
награждения е самата тази друга държава, по-
литическо подразделение, местно правителс-
тво, орган на местна власт или Централната
банка, Инвестиционният орган на Абу Даби,
Инвестиционният съвет на Абу Даби, Инвес-
тиционният офис на Дубай, Международната
петролна инвестиционна компания или всяка
друга институция, създадена от правителство-
то, политическо подразделение, орган на мест-
на власт или местно правителство на тази дру-
га държава, която е призната за неделима част
от това правителство чрез споразумение под
формата на размяна на писма между компе-
тентните органи на договарящите държави.
4. Терминът “авторски и лицензионни въз-
награждения”, използван в този член, означа-
ва плащания от всякакъв вид, получени за из-
ползване или за правото на използване на вся-
ко авторско право за литературно, художест-
вено или научно произведение, включително
кинофилми и филми или записи за радио- или
телевизионно излъчване, на всеки патент, тър-
говска марка, чертеж или модел, план, секрет-
на формула или процес, или за информация,
отнасяща се до промишлен, търговски или на-
учен опит.